钦定古今图书集成/明伦汇编/氏族典/第623卷 > 《郑樵通志》 > 拓跋健
## 钦定古今图书集成/明伦汇编/氏族典/第623卷 > 《郑樵通志》 > 拓跋健

按《魏书永昌王传》，“永昌王健，泰常七年封。健姿貌魁
壮，善弓马，达兵法，所在征战，常有大功。才艺比陈留
桓王，而智略过之。从世祖破赫连昌，拔建德。世祖袭
蠕蠕，越涿邪山。车驾还，诏健殿后。蠕蠕万骑追之，健
与数十骑击之，矢不虚发，所中皆应弦而毙，威震漠
北。寻从平凉州，健功居多。又讨破秃发保周，自杀，传”
首京师。复降沮渠无讳，无疾薨，谥曰《庄王》。